ตลาดหุ้นเอเชียปรับตัวลดลงเช้านี้ หลังหุ้นสินค้าอุปโภคบริโภคร่วง
ตลาดหุ้นเอเชียปรับตัวลดลงในช่วงเช้าวันนี้ โดยได้รับปัจจัยถ่วงจากการร่วงลงของหุ้นกลุ่มวัสดุและสินค้าอุปโภคบริโภค
30 พ.ย. 2558

ผู้สื่อข่าวรายงาน ตลาดหุ้นเอเชียปรับตัวลดลงในช่วงเช้าวันนี้ โดยได้รับปัจจัยถ่วงจากการร่วงลงของหุ้นกลุ่มวัสดุและสินค้าอุปโภคบริโภค
ดัชนี MSCI Asia Pacific ร่วง 0.3% แตะ 132.82 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,857.38 จุด ลดลง 26.56 จุด, ดัชนี SSE Composite ตลาดหุ้นจีนเปิดวันนี้ที่ 3,433.86 จุด ลดลง 2.44 จุด, ดัชนี HSI ตลาดหุ้นฮ่องกงเปิดวันนี้ที่ 21,974.81 จุด ลดลง 93.51 จุด, ดัชนี TAIEX ตลาดหุ้นไต้หวันเปิดวันนี้ที่ 8,339.83 จุด ลดลง 58.57 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,022.38 จุด ลดลง 6.61 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,871.05 จุด เพิ่มขึ้น 11.93 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,675.41 จุด ลดลง 7.18 จุด ด้านตลาดหุ้นฟิลิปปินส์ปิดทำการวันนี้ เนื่องในวันระลึกถึงบิดาแห่งการปฏิวัติฟิลิปปินส์